钦定古今图书集成/明伦汇编/氏族典/第464卷 > 《廖用贤尚友录》 > 路伯达
## 钦定古今图书集成/明伦汇编/氏族典/第464卷 > 《廖用贤尚友录》 > 路伯达

按《金史路伯达传》，“伯达字仲显，冀州人也。登正隆五
年进士第，调诸城主簿。由泗州榷场使补尚书省掾，
除兴平军节度副使，入为大理司直。大定二十四年，
世宗将幸上京，伯达上书谏，不报。阅岁，改秘书郎。时
章宗初向学，伯达以文行知名，选为侍读。居无何，以
忧去。起为同知西京路转运使事，召为尚书礼部员”
外郎，累迁刑部侍郎、太常卿，拜安国军节度使，卒。子
铎、钧。钧字叔和，登大定二十五年进士第，终莱州观
察判官。铎最知名。